philips etc doen te wetene alle tegenwoordige
ende toecomende dat wy hebben ontfangen d’oytmoedige
supplicatie van cornelis bollen ingesetene van
cuntich inhoudende hoe dat hy was genpprehendeert byden
officier alles inder pretext dat hy suppliant by wylen raphael
maes geirriteert geweest synde ende grootelyck
geinjurieert in colere soude hebben gesegt schiet
hem doot gelyck hy oock naer hem heeft gescoeten ende hem
soo heeft geraeckt dat hy daervan eenighen tyd daer
naer gestorven was daer nocgtans die getuighe
de naest geweest synde ter plaetse alhier
den schout was gegeven hebben verclaert sulcx
nyet gehoort te hebben ende daer die getuyghen
sulcx gedeponeert hebbende $$$el ende gansch
syn reprochabel gelyck hy suppliant daers
jegens den voorschreven officier daerover wesende
in proces voor schepenen van cuntich sulcx by
syne reprochen heeft geullegeerts gestelt in tfeyte
sulcx dat hy suppliant dyenaengaende nyet en meynde te
wesen culpabel dan voor soo veele die voors. suppliant
in colelere hen eenichsints soude mogen hebben
vergeten waervan hen nochtans nyeten gedenckt
soo badt hy suppliant oytmoedelyck dat ons geliefde
t’gene voorschreven innesiende ende dat den sone den
suppliant den voorschreven raphael maes alleenlyck heeft geschoten
met een roer maer gelaeden met hagel waermede
men niemant lichtelyck is doot schie$en $en te
verleenende onse oepene brieen van remis daerttoe
dienende soo eest dat wy desen aengesien ghe
neycht wesende ter beden des voors. suppliants ende
willende hem in dit stuck prefereren gratie ende mise
ricordie voor strangheyt ende rigeur van recht heb
ben den selven suppliant inden gevalle als boven gere
mitteert quytgeschonden ende vergeven remitteren
schelden quite ende vegeven vuyt sunderlinghe
gratien en desen onsen brieve tfeyt ende ongeva$
boven geruert midtsgaeders alle offensie ende
breucke corporelle ende criminelle daer
inne hy hem overmidts ende vuyt saecken
van $$$ tgene des voors. is tegen ons ende
justitie eenichsints mach hebben ontgaen e$
mesdragen ende hem dyen aengaende wede$
gestelt ende gerustitueert stellen weder g$
ende restitueren tot toot syne goeden nam$
fame ende geruchte in onsen voors. lande v$
brabant ende allen anderen onsen landen ende
heerlyckheden ende tot syn onverbeurden
goederen indien hy eenighe onder ons heeft
gelyck ende in andere manieren soe hy was voor de
toecompste vande voors. feyte imponerende hiero$
een eeuwich geswych onsen lieve ende getrouwe
raedt ende procureur generael van brabant ende alle$
anderen onse justicieren ende officieren wie sy
syyn$ satisfactie ende beternisse jerst ende voor
al gedaen der partye geintereseerde indyen d$
noch nyet gedaen en sy ende eenighe daertoe stae$
civilych alleenlych behoudelych dat de voors. supp$
gehouden sal syn tvoors. feyt tegen ons te beteren
civilych naer gelegentheyt vander saecken ende facu$
teyt van synen goeden met oock te betaelen de rede
lycke costen van justicien hieromme alreede
gedaen ende de doen alles ter taxatien ende mode
ratien van onsen seer lieve ende getrouwen die can$
cellier ende luyden van $$$$ onsen raede in brabant
die wy daertoe gecomitteert hebben ende comitteren
ende desen met te betaelen een dobbel amende ontbie
den daerom ende bevelen den selven onsen cancellier
ende raedtslieden dat voor hen geroepen dat voor
hen geroepen en gene die daerom behoiren ge
roepen te syn sy procederen wel ende deughdelyck
ter verificatie ende interinement van desen ende
totter taxatie van dobbel amende ende modera
tie vande voors. van justitien alsoo sy sullen
vinden te behoorene welck interinement de
voors suppliant gehouden sal syn te versueckene
ende hem in persoone te presenteren in onsen
voors rade binnen sesse maenden naestcomende
opte pene van te verbeuren deffect van desen
ende dat gedaen ende de selve dobbel amende costen
van iustitien getaxeert ende betaelt synde in handen
vande genen dyen dat behooren sal sy onse voors.
procureur generael in brabant ende alle andere onse
rechteren justicieren $$ officieren ende onder
saeten tegenwoordige ende toecomende dyen dat aen
gaen sal mogen huere stedehouderen ende een
jegelyck van hen besundere soe hem toebehooren
sal doen laten ende gedoogen den voors. suppliant van
deser onser tegenwoordiger gracien ende remissien
ende van allen d’inhouden van desen inder vueghen
ende manieren voere verhaelt rustelyck vrede
lyck volcomelyck sonder hem te doene oft te
laeten geschieden nu noch in comende tyden $$
ennich hynder letsel oft moeyenisse aen lyff
noch aen goeden ter contrarien maer indyen syn
lyff oft eenige van syne onverbeurde goeden
daerom gearresteert becommert oft belet waeren
dat sy die setten ende stellen terstont sonder vertreck
tot geheelder ende volcomender delivrancie want ons
alsoo gelieft ende ten eynde dat dit vast ende ge
stadich blyve tot eeuwige dagen soe hebben wy
onsen segel hier aen doen hanghen behoudeyck
in anderen dingen onsen rechte ende eenen yegelyoken
anderen dessyns gegeven inde maent van meert
1654 ende van onsen rycke get 34e
sas happart